open-index/open-wikipedia-markdown huggingface dataset:
Τροφικό αβγό

**Τροφικό αβγό** ονομάζεται ένα αβγό το οποίο δεν αναπτύσσεται αλλά γεννάται από το θηλυκό με σκοπό να τραφούν τα νεογνά του. Η γέννηση τροφικών αβγών παρατηρείται σε διάφορα είδη ζώων όπως αμφίβια,  σε κοινωνικά και μη κοινωνικά έντομα, σε ψάρια, και σε ζώα με διαφορετική γονεϊκή αντιμετώπιση των νεογνών. Σε κάποια είδη, όπως στον καρχαρία ταύρο, οι απόγονοι μπορεί να καταναλώσουν χιλιάδες αβγά ενώ βρίσκονται ακόμη στη μήτρα. Σε άλλα είδη, όπως το σκαθάρι *Harmonia axyridis*, κάποια μικρά που μόλις έχουν εκκολαφθεί καταναλώνουν μη αναπτυγμένα αβγά που προέρχονται από την ομάδα αβγών της ίδιας γέννας με αυτά.

## Παραπομπές


Κατηγορία:Ζωολογία
Κατηγορία:Οικολογία
Ράλλυ Μόντε Κάρλο

Το **Ράλλυ Μόντε Κάρλο** είναι αγώνας αυτοκινήτων ράλλυ του παγκοσμίου πρωταθλήματος ράλλυ. Διοργανώνεται, με εξαίρεση τα διάστημα 1913-1923, 1940-1948, 1957 και 1974, κάθε χρόνο από το 1911 στο Μόντε Κάρλο. Οι ειδικές διεξάγονται στα βουνά γύρω από το Μονακό, οι οποίοι, σε πολλές περιπτώσεις, είναι καλυμμένοι με χιόνι. Θεωρείται ένας από τους σημαντικότερους αγώνες αυτοκινήτου παγκοσμίως.

## Κατάλογος νικητών
Στρατονίκεια Λυδίας

Η **Στρατονίκεια** ήταν αρχαία ελληνική πόλη στη Λυδία της Μικράς Ασίας. 

Βρισκόταν στις όχθες του Καΐκου ποταμού, μεταξύ των πόλεων της Γέρμης και της Νακράσσης και κοντά στην Σίλανδο. Φαίνεται ότι ιδρύθηκε από τον Περγαμηνό βασιλιά Ευμένη Β΄ προς τιμήν της συζύγου του Στρατονίκης (πρωτότοκο παιδί του Καππαδόκα βασιλιά Αριαράθη Δ΄ και της Σελευκίδος Αντιοχίδος), επί της παλαιοτέρας *Ίνδης*. Επειδή όμως και άλλοι Σελευκίδες ηγεμόνες έφεραν συζύγους με το όνομα Στρατονίκη, ακόμη ο ιδρυτής της πόλεως δεν έχει διευκρινιστεί. 

Κατά το 130 π.Χ. τα Θυάτειρα προσάρτησαν την Στρατονίκεια που έκτοτε εξέπεσε σε χωριό. Απέκτησε όμως ξανά την σημασία της κατά την εποχή του Τραϊανού (98 -117 μ.Χ.). Αργότερα, επί βασιλείας του Αδριανού, μετονομάστηκε σε *Αδριανούπολη* προς τιμήν του. Η Στρατονίκεια έκοψε νομίσματα από την εποχή της ιδρύσεώς της (2ος αιώνας π.Χ.) μέχρι και την εποχή του αυτοκράτορα Γαλλιηνού (μέσα του 3ου αι. μ.Χ.).

Τα αρχαιολογικά ευρήματα της λυδικής Στρατονικείας βρίσκονται στο μουσείο της Μανίσα. 

Κατηγορία:Αρχαίες πόλεις της Λυδίας
Χασάν Αγάς Κούρταλης

Ο **Χασάν Αγάς Κουρταλής** ήταν Οθωμανός ιατρός και χειρουργός

## Γέννηση - τα πρώτα χρόνια
Γεννήθηκε πριν το 1800  και έζησε μαζί με την οικογένειά του στην Αταλάντη, όπου και  άσκησε το επάγγελμα του εμπειρικού χειρούργου γιατρού. 
## Η συνεισφορά του στην Επανάσταση του 1821
Κατά την έναρξη της επανάστασης στην Αταλάντη, η οικογένεια του Χασάν Αγά Κουρταλή σφαγιάστηκε, όμως αυτός παρέμεινε στο πλευρό των Ελλήνων αγωνιστών περιθάλποντας τους τραυματίες.

Το 1822 ο Χασάν Αγάς Κουρταλής εγκαταστάθηκε στην Ακρόπολη από τον Οδυσσέα Ανδρούτσο, όταν αυτός έγινε αρχηγός της Αθήνας, όπου και θεράπευε τους τραυματίες μαζί με τον Αθηναίο γιατρό Σούρμπη.

Κατά την πολιορκία της Αθήνας από τον Κιουταχή Πασά, ο  Κουρταλής με τη θέλησή του κλείσθηκε και αυτός μαζί με τους Έλληνες στην Ακρόπολη.

Περιέθαλψε και θεράπευσε το Γάλλο φιλέλληνα Φραγκίσκο Ρομπέρ όταν αυτός λαβώθηκε από οβίδα ενώ διέσχιζε το στρατόπεδο του Κιουταχή, καθώς και τον Μακρυγιάννη, οπλαρχηγό της Ρούμελης, όταν αυτός τραυματίστηκε στην Ακρόπολη.

## Μετεγκατάσταση στη Χαλκίδα
Μετά την παράδοση της Αθήνας στον Κιουταχή Πασά, ο Κουρταλής εγκαταστάθηκε στη Χαλκίδα όπου έζησε μέχρι το τέλος της ζωής του.
Εκεί ξαναπαντρεύτηκε και κατέστησε το σπίτι του νοσοκομείο όπου προσέφερε τις υπηρεσίες του στους ασθενείς.
Όταν πια σε μεγάλη ηλικία τυφλώθηκε και ήταν αδύνατο πλέον να χειρουργεί, είχε μερικούς μαθητές που τους δίδασκε την ιατρική, ανάμεσα σε αυτούς ήταν ο ανιψιός του Μπραΐμ Αγάς καθώς και ο γιατρός χειρουργός Παύλος Σιταράς.

## Πηγές
* 

Κουρταλης
Κατηγορία:Οθωμανοί ιατροί
Κατηγορία:Χειρουργοί
Κάμπο ντι Τρενς

Το **Κάμπο ντι Τρενς** (ιταλικά: *Campo di Trens*, ) ή **Φράιενφελντ** (γερμανικά: *Freienfeld*, ) είναι κωμόπολη της Ιταλίας με 2.668 κατοίκους, που βρίσκεται στην Αυτόνομη επαρχία του Μπολτσάνο στις Άλπεις. Βρίσκεται στην κοιλάδα του Ινν, 24 χλμ. βόρεια του Μπρεσανόνε και 9 χλμ. νότια του Βιπιτένο. Η κωμόπολη είναι έδρα του ομώνυμου δήμου, που περιλαμβάνει και τα χωριά *Stilves*, **Trens** και *di Mules*. Το 96,22% των κατοίκων μιλά Γερμανικά, το 3,30% Ιταλικά και το 0,48% Λαδινικά.

## Ιστορία
Η περιοχή κατοικήθηκε ήδη από τους προϊστορικούς χρόνους, όπως προκύπτει από τα ευρήματα στο ναό του *S. Valentino a Valgenäun*. Επίσης βρέθηκαν ερείπια ναού του Μίθρα των ρωμαϊκών χρόνων. Το 450 η περιοχή καταλήφθηκε από τους Βαυαρούς, οι οποίοι κατέλυσαν τη ρωμαϊκή κυριαρχία. Το 1100 πέρασε στην κυριαρχία του πρίγκιπα-επισκόπου του Μπρίξεν, αφού άλλαξε πρώτα αρκετούς ιδιοκτήτες. 

Το όνομα της "Τρενς" αναφέρεται πρώτη φορά το 827 ως "Torrentes", τον ενδέκατο αιώνα ως "Trents "Trentas" και "Trentes" και στα 1150 ως "Τρενς" (Trens), ενώ κατά πάσα πιθανότητα προέρχεται από το λατινικό "Torrens" ("ρεύμα"). Το όνομα *Freienfeld* απαντάται κυρίως από το 1364 ως το 1446..

Τον Αύγουστο του 1809 στην περιοχή βρήκαν καταφύγιο (αλλά αργότερα συνελήφθησαν) 500 Σάξονες, που είχαν πρωτύτερα υπηρετήσει στον Γαλλικό στρατό. Σε αντίποινα κάηκε το χωριό Flanes. Μετά τον Α΄ παγκόσμιο πόλεμο καταλήφθηκε από τον Ιταλικό στρατό και προσαρτήθηκε στην Ιταλία.

## Αξιοθέατα
Από τα κυριότερα αξιοθέατα είναι η εκκλησία της Αγίας Μαρίας του Τρενς σε γοτθικό ρυθμό. Στο ναό υπάρχει εικόνα της Παναγίας που θεωρείται θαυματουργή και χρονολογείται από το 1470. Στο χωριό Stilves υπάρχει ο ναός του Αγίου Πέτρου, που αναφέρεται για πρώτη φορά το 827 και είναι χτισμένος σε μπαρόκ ρυθμό. Στο χωριό Mules ο ναός του Αγίου Όσβαλντ που χρονολογείται από το 1329 με χαρακτηριστικό τεράστιο πέτρινο πύργο για κωδωνοστάσιο.

## Παραπομπές


## Βιβλιογραφία
* Gabriele Kerschbaumer (a cura di), *Freienfeld - Trens, Stilfes, Mauls, Fraktionen*, Campo di Trens, 1992. 639 pp.
* Oswald Überegger, *Freienfeld unterm Liktorenbündel - eine Fallstudie zur Geschichte der Südtiroler Gemeinden unter dem Faschismus*, Innsbruck, Wagner, 1996. ISBN 3-7030-0304-9
* *Lebensgeschichten aus Freienfeld - ein Gemeinschaftsprojekt der Bildungsausschüsse Mauls, Trens und Stilfes und der Geschichtswerkstatt Freienfeld*, Bressanone, Weger, 2008. ISBN 978-88-88910-58-1

## Εξωτερικοί σύνδεσμοι
* 

Κατηγορία:Δήμοι της Αυτόνομης Επαρχίας του Μπολτσάνο
Κρυπτολογία

**Κρυπτολογία** είναι ο κλάδος της επιστήμης ο οποίος ασχολείται με τη μελέτη και σχεδίαση κρυπτογραφικών τεχνικών, συστημάτων και πρωτοκόλλων (κρυπτογραφία), καθώς και με τη μελέτη διαδικασιών για την παραβίαση αυτών (κρυπτανάλυση). Συνεπώς, η κρυπτολογία από τη μία πλευρά ασχολείται με την απόκρυψη και από την άλλη με την αποκάλυψη του περιεχομένου ενός κωδικοποιημένου μηνύματος. Σήμερα η κρυπτολογία θεωρείται ένα διεπιστημονικό γνωστικό πεδίο, το οποίο μπορεί να μελετηθεί ως όψη των εφαρμοσμένων μαθηματικών, της θεωρητικής πληροφορικής ή της επιστήμης ηλεκτρονικού μηχανικού. Η σημασία της κρυπτολογίας είναι τεράστια στους τομείς της ασφάλειας υπολογιστικών συστημάτων και των τηλεπικοινωνιών.

Η ρίζα της κρυπτολογίας έγκειται στην προσπάθεια αποστολής μηνυμάτων το περιεχόμενο των οποίων θα προστατεύεται, ώστε να αναγνωστεί μόνο από τον επιθυμητό παραλήπτη. Αυτός ο πόθος οδήγησε στην επινόηση τεχνικών οι οποίες επιτρέπουν τον μετασχηματισμό των δεδομένων, με τέτοιο τρόπο ώστε να είναι αδύνατη η υποκλοπή του περιεχομένου τους κατά τη διαδικασία αποστολής ή αποθήκευσης. Η διαδικασία μετασχηματισμού των πληροφοριών ονομάζεται *κρυπτογράφηση* και η αντίστροφή της *αποκρυπτογράφηση*. Το σύνολο των βημάτων και των κανόνων οι οποίοι καθορίζουν την κρυπτογράφηση και την αποκρυπτογράφηση καλείται *κρυπτογραφικός αλγόριθμος*. Η σημερινή κρυπτογραφία εξετάζει κρυπτογραφικούς αλγορίθμους από τη σκοπιά των ηλεκτρονικών υπολογιστών και με σημαντική θεωρητική βάση στα μαθηματικά (π.χ. θεωρία αριθμών, θεωρία πληροφορίας κλπ.). Η κρυπτανάλυση εξετάζει τις μεθόδους μελέτης και αποκρυπτογράφησης ενός προστατευμένου μηνύματος, χωρίς όλη η απαραίτητη πληροφορία προς αυτόν τον σκοπό να είναι διαθέσιμη.

## Πηγές


Κατηγορία:Ασφάλεια υπολογιστών
Κατηγορία:Κρυπτογραφία
Ρευστότητα (οικονομικά)

**Ρευστότητα** στα οικονομικά είναι η ικανότητα ταχείας μεταπώλησης ενός στοιχείου ενεργητικού με αμελητέα μεταβολή στην τιμή του και με ελάχιστη απώλεια στην αξία του. Το χρήμα είναι γενικά το πιο «ρευστό» στοιχείο ενεργητικού και μπορεί να χρησιμοποιείται άμεσα, ανά πάσα στιγμή, για πραγματοποίηση οικονομικών συναλλαγών όπως οι αγορές, οι πωλήσεις και οι πληρωμές οφειλών.

Ως δείκτη της οικονομικής δυνατότητας ενός φυσικού ή νομικού προσώπου ή επιχείρησης να πραγματοποιεί πληρωμές και να καλύπτει τις άμεσες υποχρεώσεις του, με τον όρο ρευστότητα εννοούμε τα ρευστά διαθέσιμα. Δηλαδή το σύνολο των στοιχείων ενεργητικών που μπορούν άμεσα να χρησιμοποιηθούν για πληρωμές, όπως τα μετρητά σε χαρτονόμισμα (στο ταμείο), τα μετρητά σε τραπεζικούς λογαριασμούς, ο τρεχούμενος λογαριασμός σε ταχυδρομικό ταμιευτήριο, τα βραχυπρόθεσμα χρεόγραφα και οι εμπορεύσιμοι τίτλοι, τα συναλλαγματικά γραμμάτια, οι επιταγές και γενικά τα εύκολα ρευστοποιήσιμα στοιχεία από το τρέχον ενεργητικό.

Υπό αυτή τη δεύτερη πιο συγκεκριμένη έννοια η ρευστότητα (liquidity) διαφέρει και δεν πρέπει να συγχέεται με τη φερεγγυότητα ή αξιόχρεο (solvency). Η φερεγγυότητα αφορά την επάρκεια του τρέχοντος ενεργητικού μέσα σε μια χρήση (σε ένα έτος) να καλύψει τις τρέχουσες υποχρεώσεις σε μία χρήση, και όχι τα «στιγμιαία» ρευστά διαθέσιμα. Είναι δυνατόν ένα πρόσωπο ή επιχείρηση να είναι αξιόχρεο αλλά κάποια δεδομένη στιγμή να έχει πρόβλημα ρευστότητας, ή και το αντίστροφο. Για παράδειγμα όταν έχει στο ενεργητικό του στοιχεία που μπορεί να εισπράξει αργότερα εντός της χρήσης, δηλαδή του οφείλουν χρήματα, αλλά δεν διαθέτει τη δεδομένη στιγμή αρκετά μετρητά (και αντίστροφα). 

## Πηγές
*ρευστότητα στη βάση δεδομένων ορολογίας ΙΑΤΕ

Κατηγορία:Χρηματοοικονομικά
Ακριβή Τσαρλαμπά

Η **Ακριβή Τσαρλαμπά** ήταν κόρη του προεστού της Πρέβεζας Δημήτριου Τσαρλαμπά, σύζυγος του Ανδρέα Βερούση (καπετάν Ανδρούτσος) και μητέρα του αγωνιστή της ελληνικής επανάστασης, Οδυσσέα Ανδρούτσου.

## Βιογραφία
[thumb|right|270px|Το σπίτι της Ακριβής Τσαρλαμπά, συζύγου του [Ανδρέας Βερούσης|καπετάν Ανδρούτσου στην Πρέβεζα, πριν κατεδαφισθεί.]]
Γεννήθηκε στην Πρέβεζα γύρω στο 1766 και ήταν κόρη του ντόπιου προεστού Δημητρίου Τσαρλαμπά. Στις 13 Μαρτίου 1786 παντρεύτηκε τον Ρουμελιώτη αρματολό Ανδρέα Βερούση. Γύρω στο 1790, γέννησε στην Ιθάκη (σύμφωνα με άλλη εκδοχή στην Πρέβεζα) τον μετέπειτα σημαντικό οπλαρχηγό Οδυσσέα Ανδρούτσο. Λίγο αργότερα, το 1793, ο σύζυγός της συνελήφθη από τις βενετικές αρχές και παραδόθηκε στους Οθωμανούς, με αποτέλεσμα τη φυλάκισή του στην Κωνσταντινούπολη.

Το 1798, η Τσαρλαμπά βρισκόταν στην Πρέβεζα όπου έκανε αίτηση μέσω των γαλλικών αρχών για την απελευθέρωση του συζύγου της, ο οποίος όμως τελικά εκτελέστηκε από τις οθωμανικές αρχές. Όταν ο γιος της Οδυσσέας ήταν περίπου 15 ετών, η Ακριβή παντρεύτηκε τον συντοπίτη της Φίλιππο Καμμένο, με τον οποίο απέκτησε άλλα πέντε παιδιά.

Με το ξέσπασμα της επανάστασης του 1821, κατέφυγε, για λόγους ασφαλείας, μαζί με την κόρη της Ταρσίτσα και την γυναίκα του πρωτότοκου γιου της, Ελένη, στο στρατόπεδο του Ανδρούτσου στο Κωρύκιον Άνδρον του Παρνασσού. Σύμφωνα με την αναφορά της ιδίας το 1832 προς την Ε' Εθνοσυνέλευση, κατά τη διάρκεια της επανάστασης του 1821 σκοτώθηκαν τρία από τα παιδιά της.

Από τον γάμο της με τον Φίλιππο Καμμένο, η Τσαρλαμπά απέκτησε πέντε παιδιά ονόματι Γιαννάκης, Πάνος, Βαγγέλης, Ταρσίτσα και Αγγελική. Από αυτά, ο Γιαννάκης Καμμένος σκοτώθηκε γύρω στα 1827 στη θέση Ζαγαρά Ελικώνα ενώ η Ταρσίτσα, είχε έναν σύντομο γάμο με τον Βρετανό συμπολεμιστή του Ανδρούτσου, Τρελώνη.

Μετά τη δημιουργία του ελληνικού κράτους, χορηγήθηκε στην Ακριβή Τσαρλαμπά μηνιαία σύνταξη 40 φοινίκων. Αργότερα, το 1844 ο Ιωάννης Ζαμπέλιος της αφιέρωσε την τραγωδία του «Οδυσσέας Ανδρούτσος».

## Παραπομπές


## Βιβλιογραφία
* Χαράλαμπος Γκούβας, *Η Ιστορία του Νομού Πρέβεζας*, A έκδοση, ISBN 978-960-87328-2-7
* Αναστάσιος Ν. Γούδας, *Βίοι Παράλληλοι των επί της αναγεννήσεως της Ελλάδος διαπρεψάντων ανδρών*, τόμος H΄.
* Κούλα Ξηραδάκη, *Γυναίκες του '21 - Προσφορές, ηρωισμοί και θυσίες*, εκδόσεις Δωδώνη, Αθήνα - Γιάννινα 1995.

Κατηγορία:Πρέβεζα
Κατηγορία:Αγωνίστριες του 1821
Φαινόμενο Τζάουλ

Όταν από έναν αντιστάτη διέρχεται ηλεκτρικό ρεύμα, η θερμοκρασία του αυξάνεται. Το φαινόμενο αυτό μελέτησε πρώτος ο Άγγλος φυσικός Τζάουλ (Joule) και γι αυτό ονομάστηκε **φαινόμενο Τζάουλ**. Η ποσότητα θερμότητας (Q) που μεταφέρεται σε ένα σώμα για ορισμένο χρονικό διάστημα (t) συνδέεται με τη μάζα (m) του σώματος και τη μεταβολή της θερμοκρασίας του (Δθ). Η ποσότητα αυτή υπολογίζεται με τη βοήθεια της εξίσωσης της θερμιδομετρίας : 
            Q= c * m * Δθ
όπου c=4.200 * J / kg * oC (ειδική θερμότητα του νερού), m η μάζα του νερού σε kg και Δθ η μεταβολή της θερμοκρασίας του νερού (οC).
   
## Θερμότητα - ένταση του ηλεκτρικού ρεύματος

Όταν διπλασιάζουμε την ένταση του ηλεκτρικού ρεύματος (2 * Ι) που διαρρέει τον αντιστάτη, η ποσότητα της θερμότητας που μεταφέρεται από αυτόν τετραπλασιάζεται (4 * Q= 22 * Q). Όταν την τριπλασιάζουμε (3 * Ι), η ποσότητα της θερμότητας που μεταφέρεται εννεαπλασιάζεται ( 9 * Q= 32 * Q), κ.ο.κ . Άρα η ποσότητα της θερμότητας (Q) που μεταφέρεται από έναν αντιστάτη είναι ανάλογη του τετραγώνου της έντασης του ηλεκτρικού ρεύματος που διέρχεται από αυτόν.
 
## Χρόνος - ένταση του ηλεκτρικού ρεύματος

Όταν ο χρόνος διέλευσης και η ένταση του ηλεκτρικού ρεύματος διατηρούνται σταθερά, η ποσότητα της θερμότητας που μεταφέρεται από έναν αντιστάτη είναι ανάλογη της αντίστασής του.

## Χρόνος - θερμότητα
Σε έναν αντιστάτη με σταθερή αντίσταση και όταν η ένταση του ηλεκτρικού ρεύματος που τον διαρρέει διατηρείται σταθερή η ποσότητα της θερμότητας που μεταφέρεται από αυτόν είναι ανάλογη του χρόνου διέλευσης του ηλεκτρικού ρεύματος.

## Παραπομπές


## Πηγές
*Αντωνίου Ν., Δημητριάδης Π., Καμπούρης Κ., Παπαμιχάλης Κ., Παπατσίμπα Λ., Φυσική Γ' Γυμνασίου, ΟΕΔΒ, 2010

Κατηγορία:Ηλεκτρισμός
Ακουστότητα του ήχου

**Ακουστότητα του ήχου** λέγεται το χαρακτηριστικό με το οποίο ξεχωρίζουμε τους ήχους σε ισχυρούς και λιγότερο ισχυρούς, ασθενείς, κλπ. Η ακουστότητα καθορίζεται κυρίως από την ένταση του ηχητικού κύματος, δηλαδή την ηχητική ενέργεια που φτάνει στο αφτί μας κάθε δευτερόλεπτο. Ωστόσο, εκτός από την ένταση, εξαρτάται και από τη συχνότητα του ήχου.

Η ακουστότητα είναι υποκειμενικό μέγεθος που σχετίζεται με την αντίληψη της ακουστικής πίεσης. Ο επίσημος ορισμός, σύμφωνα με τον Αμερικανικό Εθνικό Ινστιτούτο Τυποποίησης (ANSI) είναι: "Το χαρακτηριστικό της ακουστικής αισθησης κατά το οποίο οι ήχοι μπορούν να διαταχθούν σε μία κλίμακα με εύρος από τους χαμηλόφωνους στους μεγαλόφωνους".  Η σχέση μεταξύ των φυσικών χαρακτηριστικών του ήχου και του αντιληπτικού μεγέθους της ακουστότητας αποτελείται από φυσικά, φυσιολογικά και ψυχολογικά συστατικά.

Είναι σύνηθες η εννοια της ακουστότητας να συγχέεται με φυσικά μεγέθη όπως η ηχητική πίεση (με μονάδες μέτρησης σε decibel), η ένταση του ήχου (με μονάδες μέτρησης στο S.I. σε W/m²), ή η ηχητική ενέργεια (με μονάδες μέτρησης σε W).

## Ιστορικό
Η ακουστότητα αναπτύχθηκε από την εργασία των Fletcher και Munson στα Bell labs.  Ο Fletcher ασχολήθηκε με διάφορες ψυχοακουστικές μελέτες, σχετικές με την ανθρώπινη ομιλία, το τονικό ύψος, τον στερεοφωνικό ήχο και άλλα.  Η έννοια της ακουστότητας (μαζί με άλλες ψυχοακουστικές έννοιες), συνέβαλλε στη βελτιστοποίηση των συστημάτων τηλεφωνιάς.  Ήταν πλέον σαφές ότι στο μεσαίο συχνοτικό εύρος του φάσματος της ανθρώπινης ακοής η ακουστότητα του ήχου ειναι πιο ισχυρή σε σχέση με το χαμηλό ή το πολύ ψηλό συχνοτικό εύρος.

## Παραπομπές


## Πηγές
* Αντωνίου Ν., Δημητριάδης Π., Καμπούρης Κ., Παπαμιχάλης Κ., Παπατσίμπα Λ., Φυσική Γ' Γυμνασίου, ΟΕΔΒ, 2010

## Εξωτερικοί σύνδεσμοι
* 

Κατηγορία:Ακουστική
Δύναμη των πολιτικών κομμάτων στη Βιρτζίνια

Ο επόμενος πίνακας δείχνει το κόμμα των εκλεγμένων αξιωματούχων στη πολιτεία της Βιρτζίνια:
*Κυβερνήτης
*Αναπληρωτής Κυβερνήτης
*Γενικός Εισαγγελέας

Ο πίνακας επίσης δείχνει την ιστορική κομματική σύνθεση στην:
*Πολιτειακή Γερουσία
*Βουλή των Αντιπροσώπων της Βιρτζίνια
*Πολιτειακή αντιπροσώπευση στη Γερουσία των ΗΠΑ
*Πολιτειακή αντιπροσωπεία στη Βουλή των Αντιπροσώπων των ΗΠΑ

Για τα έτη κατά τα οποία διεξάχθηκε προεδρική εκλογή, ο πίνακας υποδεικνύει το κόμμα του οποίου οι υποψήφιοι κέρδισαν τις εκλεκτορικές ψήφους της πολιτείας.

Τα κόμματα είναι ως εξής:  (AA);  (CU);  (Δ);  (DR);  (F);  (I);  (N), άγνωστο ή άλλο;  (PA);  (R);  (RA);  (U); και .

## Σημειώσεις


## Βλέπε επίσης
*Πολιτικά της Βιρτζίνια

Κατηγορία:Βιρτζίνια
Αλγόριθμος Ε2*Β

## Αλγόριθμος Ε2*Β

Ο αλγόριθμος Ε2*Β είναι μια σειρά ειδικών αλγορίθμων που έχουν σχεδιαστεί,προκειμένου να αυξήσουν την αποτελεσματικότητα και την ικανότητα των NIDSes(Συστήματα Ανίχνευσης Εισβολέων)για τα δίκτυα υπολογιστών. Οι πρώτοι που εξέτασαν τον σχεδιασμό ειδικών αλγορίθμων των NIDSes ήταν οι Fisk και Varghere (2002).

## Λειτουργία των nidses

Τα NIDSes λειτουργούν ως ασπίδα ενάντια στις προσπάθειες που θέτουν σε κίνδυνο την εμπιστευτικότητα,ακεραιότητα,διαθεσιμότητα ή ακόμα και την προσπάθεια να παρακαμφθεί η ασφάλεια μηχανισμού σε δίκτυα υπολογιστών. Η τυπική λειτουργία βασίζεται σε μια σειρά από υπογραφές από τις οποίες η καθεμία περιγράφει μια γνωστή απειλή που σκοπεύει να εισβάλλει στο δίκτυο.1 NIDSes εξετάζει την κίνηση στο δίκτυο και καθορίζει αν τυχόν υπογραφές προσπαθούν να εισβάλλουν κάνοντας δοκιμές αντιστοίχησης. Η πιο κοινή επιθεώρηση του είναι να αντιστοιχεί τα πρότυπα σειρών ενάντια στο πακέτο που παρελήφθη σε μια σύνδεση δικτύου. Έτσι,προκειμένου να επιβιώσουν στις υψηλές απαιτήσεις και στην ταχύτητα σύνδεσης τα NIDSes πρέπει να έχουν μεγάλη απόδοση για να ανιχνεύουν γρήγορα τους εισβολείς, καθώς και να λαμβάνουν υπόψη το κόστος στις χορδές προκειμένου να δρομολογήσουν την αναζήτηση και να ταξινομήσουν τα πακέτα σε IP forwarding. Ο αλγόριθμος http://www.snort.org/ έχει δείξει από πειράματα πως μπορεί να γίνει ως και 36% πιο γρήγορος, εφικτός από υπάρχοντες αλγορίθμους (π.χ. Boyer-Moore, Horspool), καθώς χρησιμοποιεί λιγότερες οδηγίες και λιγότερη μνήμη από τους υπόλοιπους.

## Βέλτιστος αλγόριθμος για NIDSES

Ε2*Β αλγόριθμος θεωρείται βέλτιστος, καθώς παρέχει γρήγορη αναζήτηση όταν μια συμβολοσειρά δεν υπάρχει στο ωφέλιμο φορτίο πακέτων. Επίσης, αντί να χρησιμοποιήσει χαρακτήρες των 8 bit ή των 16 bit όπως οι άλλοι, χρησιμοποιεί bit-strings αυθαίρετου μήκους. Το σύνολο των κανόνων που εφαρμόζει, είναι δομημένο σαν μια δισδιάστατη αλυσίδα, όπου κάθε στοιχείο έχει κεφαλίδα αλυσίδα. Όταν ένας κανόνας του πακέτου  ταιριάζει στην κεφαλίδα σε μια σειρά εξετάσεων υπογραφών, τότε έχουμε εκτέλεση της συμβολοσειράς. Ο επιλεγμένος κανόνας από την αρχή αποτελείται από 187 κεφαλίδα με συνολικά 1.661 κανόνες από τους οποίους οι 1.575 είναι σειρές που ταιριάζουν στους κανόνες.

## Κώδικας του αλγορίθμου

 pre_process(char *input, int len)
 {
 pktid=pktno & (1<<cellsize - 1);
 for (int idx = 0 ; idx < len-1 ; idx++) {
 element = s[idx]<< ( elementsize-8 ) ˆ s[idx+1];
 occurence_map [ element ] = pktid;
 }
 }
 search(char *s, char *input, int len_s, int len)
 {
 for (int idx = 0 ; idx < len_s-1 ; idx++) {
 element= s[idx]<< ( elementsize-8 ) ˆ s[idx+1];
 if ( occurence_map [ element ] != pktid)
 return DOES_NOT_EXIST ;
 }
 return boyer_moore(s, len_s, input, len);
 }

## Μειονέκτημα του νέου αλγορίθμου

Ο νέος αλγόριθμος που βελτιώνει αισθητά το ταίριασμα των χορδών και την επίδοσή των NIDSes μπορεί να λειτουργήσει αποτελεσματικά μόνο για κανόνες μεσαίου μεγέθους,καθώς σε μικρά ή πολύ μεγάλα σύνολα κανόνων δεν μπορούν να δουλέψουν.

## Παραπομπές
* 

Ε2*Β
Παρανοίας γραφή

Στην αρχαία Αθήνα κατά το Αττικό Δίκαιο με την ονομασία **παρανοίας γραφή** φερόταν η αίτηση ενδιαφερομένου κληρονόμου, με την οποία ζητούσε να κηρυχθεί σε κατάσταση απαγόρευσης, όπως λέγεται σήμερα, οικείος του ανίκανος λόγω διανοητικής κατάστασης στην οποία είχε περιέλθει, να διαχειρίζεται ομαλά την περιουσία του. 
Η γραφή αυτή επιδιδόταν στον Βασιλέα άρχοντα που ήταν ο αρμόδιος για την εκδίκαση αυτής. Αν τελικά κατά την εκδίκαση ο ισχυρισμός του αιτούντος ήταν βάσιμος τότε η περιουσία αποδιδόταν αμέσως στον ή στους κληρονόμους. Δεν είναι γνωστό όμως τι ακολουθούσε όταν διαπιστωνόταν αβάσιμος ο ισχυρισμός του αιτούντος.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.15ος, σελ.509.

Κατηγορία:Αττικό Δίκαιο
Παραπρεσβείας γραφή

Στην αρχαία Αθήνα κατά το Αττικό Δίκαιο με την ονομασία **παραπρεσβείας γραφή** φερόταν η καταγγελία που υποβαλλόταν από οποιονδήποτε πολίτη εναντίον πρέσβη που φερόταν να μη είχε συμμορφωθεί επακριβώς σε οδηγίες της πολιτείας κατά την άσκηση των καθηκόντων του, είτε από αμέλεια, είτε από απερισκεψία, είτε ακόμα λόγω δωροδοκίας ή και προδοσίας.
Τέτοιου είδους γραφή ήταν για παράδειγμα η καταγγελία που έκανε ο Δημοσθένης, κατά του αντιπάλου του Αισχίνη μετά την επάνοδό τους σε πρεσβεία που είχαν μεταβεί στον Βασιλέα Φίλιππο.

Η Παραπρεσβείας γραφή γινόταν άλλοτε με εισαγγελία (= καταγγελία) προς την Εκκλησία του Δήμου και άλλοτε ενώπιον της Αρχής των Λογιστών ειδικότερα στη περίπτωση που ο πρέσβης είχε διαχειριστεί και δημόσιο χρήμα.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.15ος, σελ.511.

Κατηγορία:Αττικό Δίκαιο
Digital Video Broadcasting

Το **Digital Video Broadcasting** (**DVB**) είναι μια συλλογή διεθνώς αποδεχόμενων ανοικτών προτύπων για ψηφιακή τηλεόραση. Αποτελείται από τα πρότυπα DVB-S (δορυφορική μετάδοση), DVB-T (επίγεια), DVB-C (καλωδιακή) και DVB-H (για φορητές συσκευές).

## Εξωτερικοί σύνδεσμοι

* 

Κατηγορία:Τυποποίηση
Κατηγορία:Τηλεοπτική τεχνολογία
Κατηγορία:Τηλεόραση υψηλής ευκρίνειας
Κατηγορία:Ψηφιακή τεχνολογία
Ραχούλα Καρδίτσας

Η **Ραχούλα** (πρώην *Ζογλώπι*) είναι οικισμός της Θεσσαλίας στην Περιφερειακή Ενότητα Καρδίτσας.**** Σύμφωνα με την απογραφή του 2011, ο πληθυσμός της ανέρχεται στους 251 κατοίκους.

## Γεωγραφικά - ιστορικά στοιχεία
Η Ραχούλα βρίσκεται στις βορειοανατολικούς πρόποδες του όρους Ίταμος σε υψόμετρο 340 μέτρων. Απέχει περίπου 17 χλμ. Ν.-ΝΔ. από το Καρπενήσι ενώ στα βορειοδυτικά της είναι η Τεχνητή Λίμνη Πλαστήρα. Το χωριό δημιουργήθηκε στα μέσα του 19ου αιώνα από κατοίκους του Παλαιοζογλοπίου και στη συνέχεια εξελίχθηκε σε παραθεριστικό κέντρο. Από το 1883 μέχρι το 1912 αποτέλεσε έδρα του Δήμου Ιτάμου, ενώ με απόφαση του ΥΠ.ΕΣ.Δ.Δ.Α. ορίστηκε ως η ιστορική έδρα αυτού.

Κοντά στη Ραχούλα βρίσκεται τύμβος ύψους 7,5 μέτρων, ο οποίος ήταν θολωτός τάφος του οποίου η οροφή κατέρρευσε. Πιθανόν σχετίζεται με τον αρχαίο οικισμό που έχει ανασκαφεί στο Καλλίθηρο. Γύρω και στη θέση Παλιοκλήσια του έχουν εντοπιστεί τάφοι των μέσων του 4ου αιώνα π.Χ.

## Διοικητικά στοιχεία
Αναφέρεται επίσημα το 1883, με την παλιά του ονομασία *Ζογλώπι*,  στο ΦΕΚ 126Α - 02/04/1883 να ορίζεται έδρα του τότε δήμου Ιτάμου. Το Μετονομάζεται σε Ραχούλα το 1928 με το ΦΕΚ 81Α - 14/05/1928. Σύμφωνα με το πρόγραμμα Καλλικράτη και την τροποποίησή του Κλεισθένης Ι μαζί με το Ζωγρί, τοΠαλιοζογλόπι και τον Ίταμο αποτελούν την κοινότητα Ραχούλας που υπάγεται στη δημοτική ενότητα Ιτάμου του δήμου Καρδίτσας.

## Πρόσωπα
Η Ραχούλα είναι τόπος γέννησης του ιστορικού ηγέτη του ΚΚΕ, Χαρίλαου Φλωράκη, καθώς και τόπος καταγωγής του ζωγράφου Φώνη Ζογλοπίτη.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Λανθάνουσα

Το επίθετο **Λανθάνων, Λανθάνουσα, Λανθάνον** σημαίνει αυτό που είναι κρυμμένο, που δεν γίνεται εύκολα αντιληπτό, που διαφεύγει της προσοχής. Ο **λανθάνων**, ή η **λανθάνουσα**, ή το **λανθάνον** μπορεί να αναφέρεται:

## Βιολογία
*Λανθάνουσα ιού, η ικανότητα ενός ιού να παραμείνει αδρανής.
*Λανθάνουσα περίοδος (επίσης περίοδος επώασης), ο χρόνος μεταξύ της έκθεσης σε ένα παθογόνο, ή ένα χημικό, ή μια ακτινοβολία, ή όταν τα συμπτώματα γίνονται φανερά.
*Λανθάνουσα ύπνου, ο χρόνος που χρειάζεται ένα άτομο για να αποκοιμηθεί.

## Ηλεκτρονική
*Λανθάνουσα (μηχανική), το μέτρο της χρονικής καθυστέρησης που βιώνει ένα σύστημα.
*Λανθάνουσα ήχου, η καθυστέρηση που επιβάλλεται κατά την μετατροπή των αναλογικών ή ψηφιακών αναπαραστάσεων των δεδομένων ήχου.
*Λανθάνουσα μνήμη, η λανθάνουσα ή κρυφή μνήμη του ηλεκτρονικού υπολογιστή.
*Λανθάνων χρόνος προσπέλασης μνήμης, η καθυστέρηση που επιβάλλεται κατά την προσπέλαση της μνήμης του ηλεκτρονικού υπολογιστή.

## Άλλες χρήσεις
*Λανθάνον στάδιο, ένας όρος που επινοήθηκε από τον Σίγκμουντ Φρόυντ για ένα στάδιο της ψυχοσεξουαλικής ανάπτυξης ενός παιδιού.
*Λανθάνουσα θερμότητα (η θερμότητα ατμοπαραγωγής), η θερμότητα που απαιτείται ανάλογα για τη συντέλεση του φαινομένου της ατμοπαραγωγής.
*Λανθάνων χρόνος (ο χρόνος αδράνειας), η χρονική καθυστέρηση ανάμεσα στην στιγμή που ξεκινάει να δουλεύει ένα σύστημα.
*Πυρηνική λανθάνουσα, η κατάσταση μιας χώρας να μπορεί να αναπτύξει πυρηνικά όπλα, αλλά δεν έχει ακόμη τέτοια όπλα στην κατοχή της.

## Δείτε ακόμα
*Λανθανίδες
*Λανθάνιο
1500 Γυβάσκυλα

μικρογραφία|3D μοντέλο του αστεροειδούς 1500 Γυβάσκυλα
Ο **Γυβάσκυλα (Jyväskylä)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,56. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από την ομώνυμη πόλη της χώρας αυτής.

## Φυσικά χαρακτηριστικά
Ο φασματικός τύπος του Γυβάσκυλα είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γυβασκυλα
Περιβαλλοντικό μονοπάτι

Το **περιβαλλοντικό μονοπάτι** είναι μέθοδος εξερεύνησης της φύσης που χρησιμοποιείται συχνά στα περιβαλλοντικά προγράμματα των Κέντρων Περιβαλλοντικής Εκπαίδευσης.

Το μυστικό της μεθόδου είναι η κατευθυνόμενη ανακάλυψη της φύσης μέσα από προεπιλεγμένες διαδρομές.

Οι εκπαιδευτικοί δημιουργούν αυτές τις διαδρομές με κριτήριο την ποικιλομορφία ερεθισμάτων για τα παιδιά, λαμβάνοντας υπόψη την προσβασιμότητα, την ασφάλεια, τον βαθμό δυσκολίας και άλλα παιδαγωγικά κριτήρια.

Περιβαλλοντικό μονοπάτι μπορείτε να ζήσετε στο Κέντρο Περιβαλλοντικής Εκπαίδευσης Αρναίας με θέμα "ΤΟ ΔΑΣΟΣ" σε μια από τις βόρειες πλευρές του όρους Χολομώντας.   Αντίστοιχα για όσους θέλουν να γνωρίσουν τον παραδοσιακό οικισμό της Αρναίας υπάρχει ένα μονοπάτι μέσα στην πόλη με θέμα "ΠΑΡΑΔΟΣΙΑΚΟΣ ΟΙΚΙΣΜΟΣ".
Σε κάθε περίπτωση το περιβαλλοντικό μονοπάτι συνοδεύεται από αντίστοιχο εκπαιδευτικό υλικό που παράγουν οι εκπαιδευτικοί και είναι ανάλογο με την ηλικία των μαθητών.

Για το ίδιο περιβαλλοντικό μονοπάτι υπάρχουν διαφορετικά πακέτα εκπαιδευτικού υλικού αν απευθύνεται σε παιδιά Δημοτικού Σχολείου, Γυμνασίου ή Λυκείου.

Κατηγορία:Οικολογία
Κουβέλης

Το ελληνικό επώνυμο **Κουβέλης** μπορεί να αναφέρεται σε κάποιο από τα εξής πρόσωπα:

* Ευάγγελος Κουβέλης (γενν. 1918), ποδηλάτης
* Πέτρος Κουβέλης (γενν. 1914), καθηγητής οικονομικών στο Πανεπιστήμιο Πειραιώς
* Σπύρος Κουβέλης (γενν. 1964), πολιτικός και περιβαλλοντολόγος
* Φώτης Κουβέλης (γενν. 1948), πολιτικός
* Γεώργιος Κουβέλης, δήμαρχος Αιγίου
Αλεξανδρίδης

Το ελληνικό όνομα **Αλεξανδρίδης** (ετυμολογικά σημαίνει «γιος ή απόγονος του Αλεξάνδρου»)

  μπορεί να αναφέρεται σε κάποιο από τα παρακάτω πρόσωπα:όπως Αλέξανδρος Αλεξανδρίδης (1973-) Είναι ένα ορυκτό της οικογένειας του χρυσοβήρυλλου. Ο αλεξανδρίτης παρουσιάζει ένα ενδιαφέρον οπτικό φαινόμενο. Συγκεκριμένα  μεταβάλλει το χρώμα του, ανάλογα με το είδος του φωτός που πέφτει πάνω του. Αν πέφτει πάνω του φυσικό φως έχει διαφορετικό χρώμα από το χρώμα που έχει αν πέφτει πάνω στην πέτρα τεχνητό φως. Στο φως του κεριού ο αλεξανδρίτης είναι κόκκινος, ενώ κάτω από μία λάμπα φθορισμού είναι γαλαζοπράσινος. Το φαινόμενο αυτό λέγεται και «φαινόμενο Αλεξανδρίτη».

Το ορυκτό ανακαλύφθηκε από τον Φιλανδό γεωλόγο Nils Gustaf Nordenskiöld το 1834. Πήρε το όνομα του από τον Τσάρο της Ρωσίας Αλέξανδρο Β’ διότι λέγεται ότι ανακαλύφθηκε στην ημέρα των γενεθλίων του. Έχει σκληρότητα 8,5, ένα από τα σκληρότερα υλικά στη φύση, και ειδικό βάρος 3,7. Συγκαταλέγεται ανάμεσα στις ακριβότερες πολύτιμες πέτρες. Στην αγορά συχνά συναντάμε συνθετικό Αλεξανδρίτη (εργαστηριακά παραγόμενο) Ορυκτός Αλεξανδρίτης εξορύσσεται στη Ρωσία, στη Βραζιλία, στη Μυανμάρ, Σρι Λάνκα κ.λ.π. Ο φυσικός αλεξανδρίτης είναι πιθανό η ακριβότερη πολύτιμη πέτρα (βλ.πολύτιμες πέτρες)

 Οπτικό φαινόμενο αλεξανδρίτη - αλεξανδρίτης

   Η ίδια πέτρα αλεξανδρίτη έχει πράσινο χρώμα αν φωτιστεί με λάμπα πυρακτώσεως, και μωβ χρώμα αν φωτιστεί σε φως ημέρας. Το οπτικό αυτό φαινόμενο ονομάζεται "φαινόμενο αλεξανδρίτη"

# 
*

## Αρχαιότητα
* Αλεξανδρίδης (ιστορικός) (περ. 4ος αι.π.Χ.), ιστοριογράφος από τους Δελφούς

## Νεότερη εποχή (ως επώνυμο)
* Δημήτριος Αλεξανδρίδης (18ος - 19ος αι.), γιατρός και φιλόλογος από τον Τύρναβο
* Ιωάννης Αλεξανδρίδης, αγωνιστής στην Επανάσταση του 1821 από τα Στύρα
* Κάρολος Αλεξανδρίδης (1885-1978), καθηγητής παθολογίας, ιδρυτής της Ιατρικής Σχολής του Πανεπιστημίου Θεσσαλονίκης
*Αλέξανδρος-Κωνσταντίνος Αλεξανδρίδης (1947-), καθηγητής Οφθαλμολογίας στο Αριστοτέλειο Πανεπιστήμιο Θεσσαλονίκης
* Κοσμάς Αλεξανδρίδης (20ός αι.), πολιτικός, υπουργός άνευ χαρτοφυλακίου
* Κυριάκος Αλεξανδρίδης, ποδοσφαιριστής 
* Κωνσταντίνος Αλεξανδρίδης, αγωνιστής στην Επανάσταση του 1821 από την Κρήτη
* Φώτιος Αλεξανδρίδης (1833-1893), θεολόγος από τη Λέσβο
* Αλέξανδρος Αλεξανδρίδης (1973-) Ακτινολόγος

Κατηγορία:Αποσαφηνίσεις ονομάτων
Λιακόπουλος

Το ελληνικό επώνυμο **Λιακόπουλος** (ετυμολογικά σημαίνει «γιος του Ηλία») μπορεί να αναφέρεται σε κάποιο από τα παρακάτω πρόσωπα:

* Μήτρος Λιακόπουλος (θάν. 1829), οπλαρχηγός στην Επανάσταση του 1821 και πειρατής
* Αθανάσιος Θεοδ. Λιακόπουλος (1947-2000), καθηγητής Νομικής του Πανεπιστημίου Αθηνών
* Αναστάσιος Λιακόπουλος (1879-1958), αντιστράτηγος και βουλευτής
* Ιωάννης Λιακόπουλος (1926 - 2003), ποδοσφαιριστής
* Αχιλλέας Λιακόπουλος (1927-1990), δικηγόρος και πολιτικός, υφυπουργός Δημόσιων `Εργων
* Δημοσθένης Λιακόπουλος, τηλεοπτικό πρόσωπο και συγγραφέας
* Ηλίας Λιακόπουλος (20ός αι.), νομομαθής, καθηγητής στο Πάντειο Πανεπιστήμιο
* Κώστας Λιακόπουλος, λαϊκός τραγουδιστής
* Αντώνης  Λιακόπουλος, Αξιωματικός Πληροφορικής ΠΑ
Σκουληκότρυπα

thumb|right|Απεικόνιση μιας σκουληκότρυπας Schwarzschild.

Στη Φυσική, μια **σκουληκότρυπα** είναι μια υποθετική τοπολογική ιδιότητα του χωρόχρονου που συνδέει δύο απομακρυσμένα σημεία του. Μπορεί να οπτικοποιηθεί ως μια σήραγγα με δύο άκρα σε διαφορετικά σημεία του χωροχρόνου, δηλαδή διαφορετικές τοποθεσίες, διαφορετικές χρονικές στιγμές ή και τα δύο.

Οι επιστήμονες εικάζουν την ύπαρξή τους βασιζόμενοι σε μια ειδική λύση των εξισώσεων πεδίου του Αϊνστάιν, όμως παρόλο που είναι συμβατές με τη Γενική θεωρία της σχετικότητας, το αν πράγματι υπάρχουν παραμένει άγνωστο. Πολλοί φυσικοί υποθέτουν πως οι σκουληκότρυπες είναι απλώς προβολές του τετραδιάστατου χώρου με τρόπο ανάλογο με αυτό που θα γινόταν μονάχα εν μέρει αντιληπτό ένα τρισδιάστατο αντικείμενο από ένα υποθετικό διδιάστατο ον.

## Δείτε επίσης
* Μαύρη τρύπα

## Παραπομπές


## Πηγές
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

* "What exactly is a 'wormhole'? Have wormholes been proven to exist or are they still theoretical??" answered by Richard F. Holman, William A. Hiscock and Matt Visser.
* "Why wormholes?"  by Matt Visser (October 1996).
* 
* Questions and Answers about WormholesA comprehensive wormhole FAQ by Enrico Rodrigo.
* Animation that simulates traversing a wormhole.
* Renderings and animations of a Morris-Thorne wormhole.
* Large Hadron Collider Theory on how the collider could create a small wormhole, possibly allowing time travel into the past.

Κατηγορία:Γενική σχετικότητα
Κατηγορία:Άλμπερτ Αϊνστάιν
Κατηγορία:Μαύρες τρύπες
Κατηγορία:Ταξίδι στον χρόνο
Ο Ρωμηός

***Ο''' '''Ρωμηός*** (με υπότιτλο «Εφημερίς που την γράφει ο Σουρής») ήταν έμμετρη εβδομαδιαία σατιρική εφημερίδα. Δημιουργός και μοναδικός συντάκτης της ήταν ο Γεώργιος Σουρής. Εκδιδόταν σχεδόν ανελλιπώς από το 1883 ως το 1918. 

## Ιστορικό
Η εφημερίδα "*...έγινε αμέσως γνωστή και η μεγάλη κυκλοφορία της παρέμεινε αμείωτη καθ’ όλη τη διάρκεια της μακρόχρονης έκδοσής της. Κυρίως μέσα από τους διαλόγους του «Φασουλή» και του «Περικλέτου», καταγράφονταν τα σημαντικότερα πολιτικά αλλά και τα κοινωνικά γεγονότα της εβδομάδας, γραμμένα και σχολιασμένα με ευτράπελο τρόπο. Κεντρική μορφή της έμμετρης αρθρογραφίας της ήταν ο «Φασουλής», ο οποίος συγκεντρώνει όλα τα ελαττώματα και τα προτερήματα του μέσου Έλληνα: είναι αντιφατικός, ενθουσιώδης, εγωιστής, επιπόλαιος, πολυπράγμων, αδιάφορος, αλλά και έξυπνος, κοροϊδευτής των πάντων, άξιος να κάνει ο ίδιος αυτά που κατηγορεί. Ο «Περικλέτος», πιο αισιόδοξος αλλά και πιο πρακτικός, μιλάει πολύ λιγότερο από τον «Φασουλή» και χρησιμεύει κυρίως για να κρατάει την ισορροπία του διαλόγου ο οποίος όμως τις περισσότερες φορές καταλήγει στην απώλεια της ψυχραιμίας του «Περικλέτου» και στον ξυλοδαρμό του «Φασουλή»...*"

*Ο Ρωμηός* αν και γνώρισε τεράστια επιτυχία δίχασε την πνευματική κοινότητα και τους κριτικούς κυρίως λόγω των συνεχών ανακολουθιών και αντιφάσεων στα τρέχοντα ιδεολογικά, πολιτικά και κοινωνικά ζητήματα.

Μεταξύ των θαυμαστών του ο Στρατήγης διατυπώνει την άποψή του για την επιτυχία και την απήχηση του *Ρωμηού* ως εξής: 

Ο Κωστής Παλαμάς το 1888 υποστηρίζει ότι

Λίγο αργότερα όμως (1905) ο Γιάννης Ψυχάρης στη γνωστή κριτική μελέτη του στον *[[Ο Νουμάς (περιοδικό)|Νουμά]]* ασκεί ολομέτωπη επίθεση στον Σουρή και το έργο του και ιδιαίτερα στη στάση του στα σημαντικά ζητήματα της εποχής:

Η στάση του Σουρή για αυτά τα σημαντικά ζητήματα καταγράφονται πάντως ακόμα και σε κείμενα θετικά προσκείμενων στο έργο του όπως ο Καλογερόπουλος, διευθυντής της ''Πινακοθήκης'':

Η έκδοση και η επιτυχία του *Ρωμηού* συνεχίστηκαν μέχρι και το Νοέμβριο του 1918 οπότε και μάλλον λόγω σοβαρής ασθένειας του Σουρή σταματάει, ενώ λίγους μήνες αργότερα, τον Αύγουστο του επόμενου έτους (1919) ο Σουρής έχοντας προσβληθεί από την ισπανική γρίπη, πεθαίνει. Ακόμα και τότε ο Σουρής και ο *Ρωμηός* αντιμετωπίστηκαν με διαφορετική προσεγγίσεις. Κατά τον Καλογερόπουλο:

## Πηγές


## Εξωτερικοί σύνδεσμοι

*Ψηφιακή Συλλογή Πλειάς: Ελληνικά Περιοδικά 19ου αιώνα - Βιβλιοθήκη & Κέντρο Πληροφόρησης, Πανεπιστήμιο Πατρών  -*Ανοικτή Πρόσβαση στο πλήρες κείμενο των άρθρων του περιοδικού*

Κατηγορία:Ελληνικά περιοδικά
Κατηγορία:Ελληνικά ιστορικά περιοδικά
Χιώτης

Με το όνομα **Χιώτης** αποκαλείται ο καταγόμενος από τη νήσο Χίο. Ως επώνυμο, μπορεί επιπλέον να αναφέρεται σε κάποιο από τα παρακάτω πρόσωπα:

* Διονύσης Χιώτης (γενν. 1977), ποδοσφαιριστής (τερματοφύλακας)
* Μανώλης Χιώτης (1921-1970), μουσικοσυνθέτης και οργανοπαίκτης
* Παναγιώτης Χιώτης (1814-1896), ιστορικός και λογογράφος από τη Ζάκυνθο
* Χρήστος Χιώτης (1855-1925), δημοσιογράφος, ανεψιός του προηγούμενου
Αλεξάκης

Το ελληνικό όνομα **Αλεξάκης** μπορεί να αναφέρεται σε κάποιο από τα παρακάτω πρόσωπα:

## Από την Επανάσταση του 1821
* Αλέξιος Αλεξάκης από την Καλαμάτα
* Ανδρέας Αλεξάκης από τη Μάνη
* Απόστολος Αλεξάκης, ιατροχειρουργός γνωστός και ως **Γιατράκος**
* Γεώργιος Αλεξάκης από την Τεγέα
* Ιωάννης Γ. Αλεξάκης από τη Στεμνίτσα
* Ιωάννης Π. Αλεξάκης από τη Στεμνίτσα
*  Δημήτριος Αλεξάκης από την Κώ                                                                                                                                   
* Δημήτριος Αλεξάκης από την Αιτωλοακαρνανία
* Δημήτριος Αλεξάκης από την Κέρκυρα

## Νεότεροι
* Βασίλης Αλεξάκης (γενν. 1943), συγγραφέας
*Ορέστης Αλεξάκης (1931-2015) Ποιητής, Δικηγόρος
* Ιωάννης Περ. Αλεξάκης (1882-1977), υποστράτηγος
* Ιωάννης Σ. Αλεξάκης (1885-1980), αντιστράτηγος και ιστορικός συγγραφέας
*Ιωάννης Ηλ. Αλεξάκης, αντιστράτηγος και ανηψιός του προηγούμενου
* Περικλής Αλεξάκης (θάν. 1916), πολιτικός
* Ωρίων Αλεξάκης (1889-1920), Ελληνορώσος επαναστάτης

## Παραπομπές
Ζαχαρίου

Το ελληνικό επώνυμο **Ζαχαρίου** μπορεί να αναφέρεται σε κάποιο από τα παρακάτω πρόσωπα:

* Αλέξανδρος Ζαχαρίου (1869-1938), πολιτικός μηχανικός και βιομήχανος
* Δράκος Ζαχαρίου, αγωνιστής στην Επανάσταση του 1821 από την Αταλάντη
* Ιωάννης Ζαχαρίου (περ. 1300), Βυζαντινός γιατρός και συγγραφέας γνωστότερος ως **[[Ιωάννης Ακτουάριος]]**
* Ιωάννης Ζαχαρίου, αγωνιστής στην Επανάσταση του 1821 από την Αθήνα
* Κωνσταντίνος Ζαχαρίου, αγωνιστής στην Επανάσταση του 1821, αδελφός του προηγούμενου
* Νικόλαος Ζαχαρίου (1923-2007), τραγουδιστής της όπερας (βαθύφωνος)
* Πάνος Ζαχαρίου (1908-1957), πεντηκοστιανός ιεροκήρυκας
* Φώτιος Ζαχαρίου (γενν. 1910), ζωγράφος
1501 Μπάαντε

Ο **Μπάαντε (Baade)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,10. Ανακαλύφθηκε το 1938 από τον Γερμανό αστρονόμο Άρνο Άρτουρ Βάχμαν, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του Γερμανού αστρονόμου Βάλτερ Μπάαντε.

## Φυσικά χαρακτηριστικά
Η μέση διάμετρος του Μπάαντε εκτιμάται σε 11,05 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,209 ± 0,033. Ο Μπάαντε περιστρέφεται γύρω από τον εαυτό του με περίοδο 11 ως 19 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπααντε
1503 Κουόπιο

Ο **Κούοπιο (Kuopio)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,407. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από την ομώνυμη φινλανδική πόλη.

## Φυσικά χαρακτηριστικά
Η μέση διάμετρος του Κούοπιο εκτιμάται σε 18,43 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,2995 ± 0,056. Ο Κούοπιο περιστρέφεται γύρω από τον εαυτό του μία φορά κάθε 9 ώρες και 57,4 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κουοπιο
1502 Αρέντα

μικρογραφία|Η τροχιά του αστεροειδούς 1502 Αρέντα
Η **Αρέντα (Arenda)** είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,415. Ανακαλύφθηκε το 1938 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του Βέλγου αστρονόμου Συλβαίν Αρέντ.

## Φυσικά χαρακτηριστικά
Η μέση διάμετρος της Αρέντας εκτιμάται σε 33,22 χιλιόμετρα. Ο φασματικός τύπος της είναι **Xc**, ενώ το άλβεδό της είναι 0,0367 ± 0,003. Η Αρέντα περιστρέφεται γύρω από τον εαυτό της με περίοδο 40 ως 52 ώρες περίπου, μία πολύ αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αρεντα
Κιούζα ντι Ρίο Πουστερία

thumb|250px|Το εσωτερικό του κάστρου
Το **Κιούζα ντι Ρίο Πουστερία** (ιταλικά : *Chiusa di Rio Pusteria*, γερμανικά : *Mühlbacher Klause* ή *Haslacher Klause)*) είναι κάστρο της Ιταλίας  που βρίσκεται στην κοιλάδα Πουστερία στην αυτόνομη επαρχία του Μπολτζάνο στις Άλπεις . Βρίσκεται κοντά στην κωμόπολη Ρίο ντι Πουστερία στην οποία οφείλει και το όνομα του. 

## Ιστορία
Το κάστρο χρονολογείται τον 12ο αιώνα όπου κτίστηκε από τους "Κύριους του Ροντένγκο" , αλλά ήδη το 1269 είχε δοθεί στην Γκορίτσια. Αργότερα αμζί με  όλη η περιοχή της κοιλάδας Πουστερία πέρασε στην εξουσία του Κόμη του Τιρόλο. Το κάστρο υπέστη μεγάλες ζημιές το 1703 και το 1809 όταν έπαθε πολλές ζημιές από τον γαλλικό στρατό, έκτοτε βρίσκεται μισοκατεστραμένο.

## Παραπομπές


## Βιβλιογραφία
* Kofler-Engl, Waltraud (a cura di): Die Mühlbacher Klause - Geschichte, Archäologie, Restaurierung / storia, archeologia, restauro (= Forschungen zur Denkmalpflege in Südtirol, 4), Bolzano: Athesia, 2009. ISBN 978-88-8266-617-0

## Εξωτερικοί σύνδεσμοι
* 

Κατηγορία:Κάστρα στο Τρεντίνο-Άλτο Άντιτζε
Κατά Κατιλίνα

Οι Κατιλιναϊκές δημηγορίες (λατ. In Catalinam orationes) είναι οι τέσσερις λόγοι που εκφώνησε ο Κικέρων ως Ύπατος το 63 π.Χ., δύο ενώπιον της Συγκλήτου και δύο από το βήμα του Δήμου.

## Ιστορικά στοιχεία
Έχοντας την πλήρη εξουσιοδότηση της Συγκλήτου, εκφώνησε τον τέταρτο λόγο: *Κατά Κατιλίνα* το 63 π.Χ., ζητώντας την καταδίκη των συνωμοτών σε θάνατο και την άμεση εκτέλεσή τους. Με την πράξη του αυτή έσωσε τη Ρώμη, αλλά  και το πολίτευμα της Δημοκρατίας. Αναφορά στην πράξη του αυτή κάνει πολλές φορές στις *Επιστολές* του, για να θυμίζει στους αποδέκτες τους τη σημαντική συνεισφορά του στην Πόλη και στο πολίτευμα, που ήταν η προάσπιση των ελευθεριών και των δικαιωμάτων του λαού. Τότε χαιρετίστηκε ως «πατέρας της πατρίδας» (Pater Patriae), αλλά πολύ σύντομα δέχτηκε την επίθεση του λαϊκού κόμματος και ιδιαίτερα του Ποπλίου Κλωδίου, ο οποίος είχε εκλεγεί δήμαρχος χάρη στην εύνοια του Καίσαρα. Η τριανδρία (Πομπήιος, Ιούλιος Καίσαρ, και Κράσσος) τον εγκατέλειψαν, ενώ βάσει ενός νόμου που καταδίκαζε  όποιον είχε διατάξει τη θανάτωση πολίτη χωρίς τη λαϊκή κρίση και απόφαση, ο Κικέρων αναγκάστηκε να πάρει το δρόμο της εξορίας και η περιουσία του δημεύτηκε.

## Παραπομπές


## Πηγές
*Δίων Κάσσιος, Ρωμαϊκή Ιστορία  ή Ρωμαϊκά,  Βιβλίο 37  (ΧXXVI), κεφ. 29

## Εξωτερικοί σύνδεσμοι
*
*Οι τέσσερις Καταλινικοί Λόγοι σε ενιαίο κείμενο
*Cicero's Orations (Latin and English) 

Κικερων
Κικερων
Κικερων
Κικερων
Κικερων
Κύπελλο Πρωταθλητριών Ευρώπης στην καλαθοσφαίριση 1963-64

Το **Κύπελλο Πρωταθλητριών ομάδων Ευρώπης [[καλαθοσφαίριση|καλαθοσφαίρισης]] ανδρών** (σήμερα Ευρωλίγκα ανδρών), της περιόδου 1963-64 ήταν η έβδομη κατά σειρά διοργάνωση του συγκεκριμένου διασυλλογικού θεσμού. Διεξήχθη με τη συμμετοχή 23 ομάδων, με έναν προκριματικό, έναν πρώτο γύρο, προημιτελικούς, ημιτελικούς και διπλό τελικό, Η κάτοχος του τίτλου ΤΣΣΚΑ Μόσχας επρόκειτο να συμμετάσχει απευθείας στα προημιτελικά.

Ωστόσο, στην προημιτελική φάση, οι σοβιετικοί αρνήθηκαν να πάρουν μέρος, για πολιτικούς λόγους, όταν κληρώθηκαν αντίπαλοι με τη Μπέογκραντ και έτσι, την τετράδα των ημιτελικών συμπλήρωσαν η Ρεάλ Μαδρίτης, η Σίμενταλ Μιλάνο και η Σπάρτακ Μπρνο.

## Ημιτελικά
* Μπέογκραντ-**Σπάρτακ** 103-94, 75-85
* Σίμενταλ-**Ρεάλ** 82-77, 78-101

## Οι Τελικοί
*Μπρνο, Τσεχοσλοβακία, 27 Απριλίου 1964: Σπάρτακ-Ρεάλ 110-99 (+11) 
*Μαδρίτη, Ισπανία, 10 Μαϊου 1964: **Ρεάλ**-Σπάρτακ 84-64 (+20)

## Η νέα πρωταθλήτρια [[Ευρώπη|Ευρώπης]]

ΡΕΑΛ ΜΑΔΡΙΤΗΣ (Προπονητής: Χοακίν Ερνάντεθ)
*Ρόστερ: Λόλο Σάινθ, Κλίφορντ Λιουκ (ΗΠΑ), Μπομπ Μπέρτζες (ΗΠΑ), Μπιλ Χάνσον (ΗΠΑ), Εμιλιάνο Ροδρίγκεθ, Χούλιο Ντεσκαρτίν, Κάρλος Σεβιγιάνο, Αντόνιο Παλμέρο, Χοσέ Ντουράν, Ιγνάθιο Σαν Μάρτιν, Χοσέ Μανουέλ "Μόντσο" Μονσάλβε.

## Πηγή
*"100 χρόνια μπάσκετ 1891-1991", σελ. 145 (Έκδοση Περιοδικό "ΤΡΙΠΟΝΤΟ" και "Στιγμή Ε.Ε. & Σια-Α. Φλουράκη", Αθήνα 1991)

1963-64
Ευρωλιγκα ανδρων
Ευρωλιγκα ανδρων
Ευρωλιγκα ανδρων
Ευρωλιγκα ανδρων
Μιχαήλ Μιασνίκοβιτς

Ο **Μιχαήλ Μιασνίκοβιτς** (λευκ.: *Міхаіл Уладзіміравіч Мясніковіч*) (γεννημένος στις 6 Μαΐου 1950 στο *Nesvizh*) είναι Λευκορώσος πολιτικός και πρωθυπουργός της Λευκορωσίας, που τον διόρισε ο Πρόεδρος Αλεξάντερ Λουκασένκο μετά τις προεδρικές εκλογές του 2010. Υπηρέτησε στην πρωθυπουργία από τις 28 Δεκεμβρίου 2010 ως τις 27 Δεκεμβρίου 2014.

## Βιογραφία
Γεννημένος στο *Novy Snov* στην επαρχία *Nesvizh* της Περιφέρειας του Μινσκ, αποφοίτησε από το Πολυτεχνείο του Μπρεστ το 1972 και από τη Σχολή του Κομμουνιστικού Κόμματος της Σοβιετικής Ένωσης το 1989 στο Μινσκ. Έχει διδακτορικό στα οικονομικά και έχει εργαστεί ως μηχανικός στην οικοδομική βιομηχανία. Μιλά αγγλικά και έχει ένα γιο, μια κόρη και δύο εγγόνια.

Ήταν επίσης επικεφαλής της Διοίκησης στο Γραφείο του Προέδρου της Δημοκρατίας την περίοδο 1995 έως 2001 και πρόεδρος της Εθνικής Ακαδημίας Επιστημών από το 2001 έως το 2010.

Τον Δεκέμβριο του 2014 αντικαταστάθηκε στην πρωθυπουργία από τον πρόεδρο Λουκασένκο με τον Αντρέι Καμπιάκοφ, στο πλαίσιο ευρέος ανασχηματισμού.

## Παραπομπές



Κατηγορία:Λευκορώσοι πολιτικοί
Καστέλ Μόντε Σαντ Άννα

Το **Καστέλ Μόντε Σαντ Άννα** , **Το κάστρο στο όρος Αγία Άννα**, (ιταλικά : *Castel Monte Sant'Anna*, γερμανικά : *Schloss Annenberg*) είναι κάστρο της Ιταλίας  που βρίσκεται στην κοιλάδα Βενόστα στην αυτόνομη επαρχία του Μπολτζάνο στις Άλπεις . 

Η κατασκευή του κάστρου χρονολογείται τον 13ο αιώνα και ήταν το αρχοντικό των κυρίων του όρους της Αγίας Άννας. Ήταν η μοναδική περίπτωση κάστρου που περιβάλλεται με τάφρο με νερό που υπήρξε στο Νότιο Τιρόλο. 

Το 1770 πυρκαγιά κατέστρεψε  σχεδόν ολοκληρωτικά το κάστρο . Το 1842 έγινε αποκατάσταση του πύργου του . Σήμερα το κάστρο ανήκει σε ιδιώτη..

## Παραπομπές


## Βιβλιογραφία
* Josef Weingärtner - Tiroler Burgen. Innsbruck, 1962.
* Josef Weingartner, Magdalena Hörmann-Weingartner - Die Burgen Tirols. Bozen, 1981 (3. Auflage).

## Εξωτερικοί σύνδεσμοι
* 

ΜοντεΣαντΑννα
Κισσός (αποσαφήνιση)

Η ονομασία **Κισσός** μπορεί να αναφέρεται σε:

*Κισσός (φυτό), αναρριχητικό φυτό.
*Κισσός (γένος) (λατ. Ηedera) είναι γένος φυτών της οικογένειας των αραλιοειδών (Araliaceae)
*Κισσός Μαγνησίας, οικισμός του νομού Μαγνησίας.
*Κισσός Ρεθύμνου, οικισμός του νομού Ρεθύμνου.
*Κισσός (όρος), παλαιότερη ονομασία του όρους Χορτιάτη στη Μακεδονία.
*Αθλητικός Σύλλογος Κισσός Κισσόνεργας, ποδοσφαιρικό σωματείο της Κύπρου.
*Κισσός FC Κισσόνεργας, ποδοσφαιρικό σωματείο της Κύπρου.
*Ζ.Ε.Π. Κισσός, οικισμός στο όρος Χορτιάτης του νομού Θεσσαλονίκης που δεν χτίστηκε ποτέ

Κατηγορία:Αποσαφηνίσεις ελληνικών τοπωνυμίων
Παραχορήγημα

Στο αρχαίο ελληνικό θέατρο με τον όρο **παραχορήγημα** καλούνταν γενικά οι πλέον ασήμαντοι ρόλοι ηθοποιίας, όπως αποκαλούνται σήμερα οι κομπάρσοι. Τα έξοδα που προέκυπταν για τα *παραχορηγήματα* αναλάμβανε επίσης χορηγός.

Ειδικότερα όμως με τον όρο αυτό χαρακτηριζόταν τόσο ο ρόλος του χορού που παρέμενε στη σκηνή όσο χρόνο ήταν  επιβεβλημένο στην υπόθεση του έργου, όσο επίσης και ο ρόλος του υποκριτή με ελάχιστη δράση και ο ρόλος των βωβών προσώπων που παρέμεναν στη σκηνή.

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου" τομ. 15ος, σελ.529.

Κατηγορία:Αρχαίο ελληνικό θέατρο
Κύπελλο Γκαμπαρντελά

Το **Κύπελλο Γκαμπαρντελά** είναι γαλλική ποδοσφαιρική διοργάνωση κυπέλλου που λαμβάνει χώρα ανάμεσα στις ηλικιακές κατηγορίες κάτω των 19 (ετών) των γαλλικών ποδοσφαιρικών ομάδων, που οργανώνεται από την Γαλλική Ποδοσφαιρική Ομοσπονδία (FFF).

Το κύπελλο θεωρείται ως μια ευκαιρία για νεαρά ταλέντα να αναδείξουν το ταλέντο τους σε εθνική διοργάνωση. Μια νίκη στους τελικούς του κυπέλλου έχει τεράστιο ενδιαφέρον τόσο για τους παίκτες που προσπαθούν να αρχίσουν την καριέρα τους, όσο και για τις ομάδες που θέλουν να αναδείξουν την εξαιρετική δουλειά που κάνουν στις ακαδημίες τους.

## Ιστορία
Η διοργάνωση είναι η σύγχρονη έκδοση του **Εθνικού Κυπέλλου Νέων** (γαλ: **Coupe nationale des juniors**), το οποίο λάμβανε χώρα μέχρι και το 1954. Η διοργάνωση μετονομάστηκε τότε, το 1955, για να τιμήσει τον Εμανουέλ Γκαμπαρντελά, πρόεδρο της Γαλλικής Ποδοσφαιρικής Ομοσπονδίας από το 1949 μέχρι και το 1953, που πέθανε στις 30 Αυγούστου 1953.
## Σύστημα
Το Κύπελλο Γκαμπαρντελά ξεκινά τον Δεκέμβριο, του προηγούμενου έτους του τελικού, σε τοπικό επίπεδο. Το πλεονέκτημα έδρας δίνεται στην τύχη, μέχρι την ημιτελική φάση όταν οι αγώνες παίζονται σε ουδέτερες έδρες. Παιχνίδια που είναι ισόπαλα μετά από 90 λεπτά, πάνε κατευθείαν στη διαδικασία των πέναλτι σε αντίθεση με το επίπεδο των αντρών όπου πρώτα υπάρχει η παράταση και στην συνέχεια τα πέναλτι. Ο τελικός λαμβάνει πάντα χώρα την ίδια μέρα με αυτόν του Κυπέλλου Γαλλίας και παραδοσιακά και οι δύο λαμβάνουν χώρα στο Σταντ ντε Φρανς.

## Προηγούμενοι νικητές

### Σημειώσεις


### Αριθμός Κατακτήσεων

## Παραπομπές


Γ
Όρη Λεκάνης

Τα **Όρη Λεκάνης** ή **Τσαλ Νταγ** είναι οροσειρά της ανατολικής Μακεδονίας. Καταλαμβάνει το βόρειο τμήμα του νομού Καβάλας και εισχωρεί επίσης στο νοτιοανατολικό τμήμα του νομού Δράμας. Όριο της στα ανατολικά είναι ο ποταμός Νέστος, ενώ στα δυτικά είναι ο κάμπος της Δράμας. Η ψηλότερη κορυφή της έχει υψόμετρο 1.298 μέτρα και βρίσκεται περίπου στα όρια του νομού Καβάλας με τον νομό Δράμας, δυτικότερα του χωριού Λεκάνη.

## Ιστορία
Κατά τη διάρκεια της Κατοχής δραστηριοποιήθηκαν στην περιοχή σώματα του ΕΛΑΣ αλλά και των ΕΑΟ του Αντωνίου Φωστερίδη. Τον Απρίλιο του 1944, δυνάμεις εθνικιστών ανταρτών υπό τον Αντών Τσαούς συγκρούστηκαν με βουλγαρικά στρατεύματα Κατοχής στην ευρύτερη περιοχή ενώ στις 29 Ιουλίου, σύνταγμα του ΕΛΑΣ διεξήγαγε στην περιοχή νικηφόρα μάχη εναντίον των Βουλγαρικών στρατευμάτων κατοχής.

## Παραπομπές


Κατηγορία:Βουνά της Καβάλας
Κατηγορία:Βουνά της Δράμας